《题陈生鲤鱼图》
宋代·赵必成

神龙原自异凡鱼，潴泽还知不久居。
平地雷轰头角露，滔天浪久甲鳞舒。
应夸鳌海都量遍，漫道龙门不可逾。
试问锦标刚一跃，陡成霖雨足沾濡。

作者简介：赵必成（一二二二～？），字立道，上虞（今浙江上虞东南）人。理宗宝祐四年（一二五六）进士，时年三十五。度宗咸淳四年（一二六八），为江阴军教授（明嘉靖《江阴县志》卷一二）。事见《宝祐四年登科录》卷二。今录诗二首。